cyanic-selkie/wikianc huggingface dataset:
Wurmbea capensis
Wurmbea capensis is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap en kom van Clanwilliam tot by Stellenbosch voor. Die spesie is deel van die fynbos en renosterveld-biome. Daar was altyd drie subpopulasies bekend maar twee is reeds vernietig. Die derde is op 'n privaat natuurreservaat waar dit beskerm word.
2023 Oostenrykse Grand Prix
Die 2023 Formule Een Oostenrykse Grand Prix is op 2 Julie 2023 op die Red Bull Ring in Spielberg, Oostenryk gehou. Dit was die negende wedren van die kampioenskapseisoen gewees.
Bande
Pirelli het die volgende bande in Oostenryk verskaf:
Naelkwalifisering
Die uitslag van die naelkwalifisering bepaal die roosteropstelling vir die naelren later op Saterdag. *1 Charles Leclerc ontvang 'n roosterstraf van drie plekke omdat hy Oscar Piastri hinder tydens die eerste snelkwalifiseersessie.
Naelren
Max Verstappen wen vir die vierde keer in sy loopbaan 'n naelren.
Joan Miró
Joan Miró i Ferrà (Katalaans: [ʒuˈan miˈɾo i fəˈra]; * 20 April 1893 in Barcelona, Katalonië; † 25 Desember 1983 in Palma de Mallorca) was 'n Spaans-Katalaanse skilder, grafikus, beeldhouer en keramiekkunstenaar.
Miró se vroeë werke is deur Katalaanse volkskuns geïnspireer, maar toon ook invloede van kubisme en fauvisme. Vanaf die vroeë tot die middel van die 1920's, toe hy in Parys gebly het, het hy onder die invloed van heersende kunsstromings soos dadaïsme en surrealisme van styl verander en begin wegbeweeg van figuratiewe en objektiewe kunsvorme.
Van sy werke is ter versiering van openbare ruimtes gebruik, soos die keramiekmure wat hy vir die UNESCO-gebou in Parys en die Wilhelm-Hack-museum in Ludwigshafen, Duitsland ontwerp het. Sy monumentele beeldhouwerke versier onder meer pleine in Barcelona en Chicago.
Brunsvigia pulchra
Brunsvigia pulchra is 'n geofiet wat tot die Amaryllidaceae familie hoort. Die spesie is endemies in die Noord-Kaap en kom van Kamiesberg tot by Steinkopf voor. Dit is deel van die fynbos en Sukkulente Karoo-plantegroei. Die plant word as seldsaam beskou.
Natufiese kultuur
thumb|220px|’n Kaart van die [[Levant met Natufiese gebiede in die moderne Israel en Palestina, met ’n lang arm wat tot in Libanon en Sirië strek.]] Die Natufiese kultuur is ’n argeologiese terrein uit die laat Epipaleolitikum wat omstreeks 12 000 tot 9 500 v.C. of 13 050 tot 7 550 v.C. in die Levant bestaan het. Die kultuur was ongewoon in die sin dat die mense ’n sedentêre (nienomadiese) of halfsedentêre leefstyl gehandhaaf het selfs voor die ontwikkeling van landbou.
Die Natufiese gemeenskappe kan die voorouers wees van die bouers van die eerste Neolitiese nedersettings in die streek, wat die oudstes ter wêreld kan wees. Die Natufiërs het ’n nedersetting gestig in wat vandag Jerigo is, en dit kan die langs aaneenlopend bewoonde stadsgebied op aarde wees. Daar is bewyse van die kweek van graan, veral gars, by Tell Abu Hureyra, die terrein met die eerste bewyse van landbou in die wêreld. Die oudste tekens van die maak van brood is gevind by Shubayqa 1, ’n 14 500 jaar oue terrein in Jordanië se noordoostelike woestyn. Die oudste bewyse van die maak van bier, omstreeks 13 000 v.C., is ook by die Raqefetgrot naby Haifa in Israel gevind.
Oor die algemeen het die Natufiërs egter met wilde graan geëksperimenteer. Diere wat gejag is, sluit in gaselle. Volgens die Amerikaanse antropoloog Christy G. Turner II is daar argeologiese en fisiese antropologiese bewyse vir ’n verhouding tussen die moderne Semitiessprekende bevolkings van die Levant en die Natufiërs.
Argeogenetici het onthul latere Levantyne (Neolities tot Bronstydperk) stam hoofsaaklik van die Natufiërs af, benewens ook van die Chalkolitiese Anatoliërs (Kopersteentydperk).
Die Engelse argeoloog Dorothy Garrod het die term "Natufies" begin gebruik gebaseer op haar uitgrawings by die Shuqbagrot (Wadi an-Natuf) in die weste van die Judeagebergte.
Ontdekking
links|thumb|200px|Dorothy Garrod (middel) het die Natufiese kultuur in 1928 ontdek. Die Natufiese kultuur is deur die Engelse argeoloog Dorothy Garrod ontdek tydens haar uitgrawings in die Shuqbagrot in die Judeagebergte aan die wesoewer van die Jordaanrivier.
Voor die 1930's was die grootste deel van die werk in Brits-Palestina Bybelse argeologie wat op historiese tydperke gekonsentreer het, en min was bekend oor die streek se voorgeskiedenis. In 1928 het die Britse skool vir argeologie in Jerusalem Garrod genooi om uitgrawings te doen in die Shuqbagrot, waar ’n Franse priester, Alexis Mallon, vier jaar tevore prehistoriese klipwerktuie ontdek het. Sy het ’n laag ontdek tussen die Bo-Paleolitiese en Bronstydneerslae wat gekenmerk is deur die teenwoordigheid van mikroliete. Sy het dit geïdentifiseer as behorende tot die Mesolitikum, ’n oorgangstyd tussen die Paleolitikum en Neolitikum. Dié neerslae was bekend in Europa, maar is nog nie tevore in die Nabye Ooste ontdek nie. ’n Jaar later, toe sy soortgelyke materiaal by el-Wad Terrace ontdek, het Garrod die naam "Natufiese kultuur" voorgestel, genoem na Wadi an-Natuf naby Shuqba.
Mesembryanthemum corallinum
Die Koraalvygie (Mesembryanthemum corallinum) is 'n vetplant wat deel is van die Aizoaceae familie. Die plant is endemies aan die Noord-Kaap en die Wes-Kaap.
Natufiese kultuur
Ontdekking
Oor die volgende twee dekades het Garrod Natufiese materiaal by verskeie van haar uitgrawings in die omgewing van Berg Carmel ontdek, gevolg deur die Franse argeoloog René Neuville. In 1931 het Garrod én Neuville aandag gevestig op die teenwoordigheid van klipsekels op Natufiese terreine en die moontlikheid dat dit ’n baie vroeë kultuur was.
1982 Suid-Afrikaanse Grand Prix
duimnael|300px|[[Carlos Reutemann|Reutemann en Prost op die podium.]]
Die 1982 Suid-Afrikaanse Grand Prix was 'n Formule Eenwedren wat op 23 Januarie 1982 te Kyalami gehou is. Dit was die eerste ren van 16 in die 1982 Formule Een Wêreldkampioenskap. Die wedren van 72 rondtes is deur Alain Prost in 'n Renault gewen.
Kevin Conroy
Kevin Conroy (30 November 1955-10 November 2022) was 'n Amerikaanse akteur. Hy was bekend vir sy rolle in die rolprente Batman: Mask of the Phantasm (1993) en Batman: The Killing Joke (2016).
Pseudosuberites cava
Pseudosuberites cava is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1902 deur Sollas.
Pseudosuberites andrewsi
Pseudosuberites andrewsi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1900 deur Kirkpatrick.
Klas 1E-lokomotief
Klas 1E is 'n tipe elektriese lokomotief wat deur die Suid-Afrikaanse Spoorweë gebruik was. Dit is 'n Bo-Bo-ontwerp (twee tweewieldraaistelle met traksiemotors op elke as).
Die lokomotief was aangedryf deur vier 224 kW motors. Die lokomotief self was toegerus met lugremme en vakuumremme vir die trein. Heropwekkingremme is ook verskaf (die motor word as 'n generator gebruik en die energie word terug in die kraglyn gestuur). Drie eenhede mag op een slag aanmekaar gekoppel word. Daar is in totaal 172 van die lokomotiewe gebou. Die lokomotief se maksimum veilige snelheid is 72 km/h.
Gedurende 1968 is van die lokomotiewe omgeskakel na Klas 1ES vir rangeergebruik. Daar is ook verbeterings gemaak aan die elektriese gedeelte.
Hulle is almal lank reeds uit diens onttrek.
Namaquanthus vanheerdei
Namaquanthus vanheerdei is 'n vetplant wat deel is van die Aizoaceae familie. Die plant is endemies aan die Noord-Kaap en kom naby Port Nolloth voor. Daar is twee subspesies wat bedreig word deur oorbeweiding, vertrapping en mynbou aktiwiteite. Dit is die enigste spesie in die genus, dit is dus 'n monotipiese takson.
Georg Solti
Georg Solti, (gebore György Stern; 21 Oktober 1912 – 5 September 1997) was 'n Hongaarsgebore orkes- en operadirigent, beste bekend om sy verskynings met operageselskappe in München, Frankfurt en Londen, en as musiekdirekteur van die Chicago Simfonieorkes. Solti is in Boedapest gebore en het daar studeer onder Béla Bartók, Leó Weiner en Ernő Dohnányi. In die 1930s was hy 'n répétiteur by die Hongaarse Staatsopera en het hy by die Salzburgfees vir Arturo Toscanini gewerk. Sy loopbaan is weens die opkoms van die Nasionaal-Sosialistiese Duitse Arbeidersparty se invloed op Hongaarse politiek onderbreek, en siende dat Solti van Joodse agtergrond was, het hy in 1938 gevlug onder toepassing van die strenger-wordende anti-Joodse wette in Hongarye. Nadat hy 'n seisoen van Russiese ballet in Londen by die Royal Opera House gedirigeer het, het hy sy toevlug tot Switserland geneem, waar hy sou aanbly gedurende die verdere verloop van die Tweede Wêreldoorlog. Aangesien hy verbied is om aldaar te dirigeer het hy 'n inkomste verdien as pianis.
Na die oorlog was Solti in 1946 in München as musiekdirekteur van die Beierse Staatsopera aangestel. In 1952 het hy na die Oper Frankfurt verskuif, waar hy vir die volgende nege jaar sou gedy. Hy het in 1953 Wes-Duitse burgerskap aangeneem. In 1961 is hy aangestel as musiekdirekteur van die Covent Garden Opera Company, Londen. Hy het gedurende sy tyd (tien jaar) as musiekdirekteur veranderinge aangebring wat die standaarde tot die hoogste internasionale vlakke opgehef het. Onder sy musikale direkteurskap was die status van die geselskap erken met die toegif van die titel "die Koninklike Opera". Hy het in 1972 Britse burgerskap aangeneem.
In 1969 is Solti as musiekdirekteur van die Chicago Simfonieorkes aangestel, welke pos hy vir twee-en-twintig jaar gehou het. Hy het die pos in 1991 prysgegee en die orkes se musiekdirekteur-laureaat geword, welke pos hy tot sy dood gehou het. Gedurende sy tyd as agste musiekdirekteur van die Chicago Simfonieorkes het hy terselfdertyd vanaf 1972 tot 1975 as musiekdirekteur van die Orchestre de Paris gedien en ook vanaf 1979 tot 1983 as hoofdirigent van die Londense Filharmoniese Orkes.
Toshia Mori
Toshia Mori (1 Januarie 1912 – 26 November 1995) was 'n Amerikaanse aktrise. Sy was bekend vir haar rolle in die rolprente The Bitter Tea of General Yen (1932), Blondie Johnson (1933), en Charlie Chan on Broadway (1937).
Georg Solti
Solti was in sy vroeë jare bekend vir die intensiteit van sy musiek, maar het in sy latere jare as dirigent rustiger geword. Hy het verskeie werke tot soveel as twee- of driekeer gedurende sy loopbaan opgeneem, en was 'n produktiewe opnamekunstenaar - met meer as 250 opnames, insluitende 45 volledige operas. Die bekendste van sy opnames is waarskynlik Decca se volledige stel van Wagner se Der Ring des Nibelungen, wat tussen 1958 en 1965 opgeneem is. Solti se Ring is twee keer verkies as die beste opname wat ooit gemaak is, in peilings vir die Gramophone-tydskrif in 1999 en die BBC se Music Magazine in 2012. Solti is herhaaldelik tydens sy loopbaan deur die opname-industrie met toekennings vereer, insluitende 'n rekord een-en-dertig Grammytoekennings as opnamekunstenaar.
Zanele kaMagwaza-Msibi
Zanele kaMagwaza-Msibi (gebore 1 Februarie 1962 - 6 September 2021) was die burgemeester van Zululand-distriksmunisipaliteit in KwaZulu-Natal, Suid-Afrika, en die president van die Nasionale Vryheidsparty (NFP). Sy was voorheen voorsitter van die Inkatha Vryheidsparty (IVP) en die IVP se premierskandidaat vir KwaZulu-Natal in die algemene verkiesing van 2009.
Robert Consoli
Robert Consoli (21 Augustus 1964 – 5 Maart 2005) was 'n Amerikaanse akteur. Hy was bekend vir sy rolle in die rolprente Girl Crazy (1997) en God's Army (2000).
Zanele kaMagwaza-Msibi
Op 7 Mei 2014 het haar nuwe party die Suid-Afrikaanse algemene verkiesing van 2014 suksesvol betwis deur 288 742 (1,57%) van die nasionale stemme te trek. Hierdie resultaat plaas die NFP in die vyfde plek landswyd, na die Inkatha Vryheidsparty, maar ver voor die UDM en Vryheidsfront Plus partye.
Sy sterf op 6 September 2021 in 'n hospitaal in Durban, ouderdom 59, weens Covid-19.
Alpha Mensae
Alpha Mensae (afgekort as α Men) is die helderste ster in die sterrebeeld Tafel (Mensa). Met ’n skynbare magnitude van 5,09 is dit die dofste luside (die helderste ster in ’n sterrebeeld) aan die naghemel. Vanweë sy deklinasie is dit die beste te sien in die Suidelike Halfrond, maar dit is ook net noord van die ewenaar laag in die lug te sien wanneer dit op sy hoogste punt is.
Eienskappe
Die ster het ’n sterreklassifikasie van G7 V, wat aandui dit is ’n geel hoofreeksster wat nog waterstof in sy kern in helium omskakel. Dit is omtrent so groot soos die Son, maar koeler: Sy massa is omtrent 110% van dié van die Son, sy radius sowat 99% en sy ligsterkte 83% van die Son s’n. Sy effektiewe temperatuur is 5 587 K en hy het ietwat meer metale (elemente swaarder as waterstof en helium) as die Son (112%). Die ster se geraamde ouderdom is 5,4 miljard jaar en dit roteer met ’n taamlike stadige spoed van 1,7 km/s.
Alpha Mensae is sowat 33 ligjare van die Son af en het ’n relatief hoë eiebeweging deur die lug. Dit het sowat 250 000 jaar gelede op sy naaste aan die Son gekom (omtrent 10 ligjare). ’n Oormaat infrarooistraling is om die ster bespeur, wat dui op die teenwoordigheid van ’n sirkumstellêre skyf met ’n radius van meer as 147 AE. Die Herschel-ruimtesterrewag kon dit egter nie bevestig nie.
Die ster het ’n rooidwergmetgesel teen ’n hoekskeiding van 3,05 boogsekondes, of ’n afstand van sowat 30 AE.
Inge Landgut
Inge Landgut (23 November 1922 – 29 Mei 1986) was 'n Duitse aktrise. Sy was bekend vir haar rolle in die rolprente M (1931), Emil und die Detektive (1931), Hanneles Himmelfahrt (1934), en Hilfe, ich bin unsichtbar (1951).
Wurmbea dolichantha
Wurmbea dolichantha is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Noord-Kaap en die Wes-kaap.
Loch McNess
Beskrywing
Die meer is vernoem na sir Charles McNess, 'n ryk Wes-Australiese filantroop.
Stekelbaars en varswaterkreef is endemies aan die streek. Ingevoerde spesies sluit muskietvis in.
Die CSIRO bestudeer voedingstowwe en plankton in die meer.
Die meer staan ​​ook bekend as Wagardu Lark deur die Nyoongar-Aborigines en is saam met die grotte van beduidende kulturele belang.
Patrice Talon
Patrice Guillaume Athanase Talon (gebore op 1 Mei 1958) is 'n Benynse sakeman en politikus wat sedert 6 April 2016 president van Benin is.
Wurmbea compacta
Wurmbea compacta is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap en kom van Montagu tot by Barrydale voor. Dit het 'n voorkomsgebied van 521 km² en daar is minder as tien subpopulasies. Die plant is deel van die fynbos- en renosterveld-biome en het reeds groot gedeeltes van sy habitat verloor aan die noorde kant van die Langeberg tussen Montagu en Barrydale. Dit word ook bedreig deur wingerde wat aangelê word. Die grootse gedeelte van die renosterveld word ook bedreig deur oorbeweiding.
Wurmbea elongata
Wurmbea elongata is 'n meerjarige, blomdraende plant en geofiet wat deel is van die Colchicaceae familie. Dit plant is endemies aan die Wes-Kaap.
Swartkoppie
Swartkoppie kan na enige van die volgende artikels verwys:
Lithops schwantesii
Lithops schwantesii is 'n vetplant wat deel is van die Aizoaceae familie. Die plant is endemies aan Namibië.
Pseudosuberites exalbicans
Pseudosuberites exalbicans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1913 deur Topsent.
Michael Constantine
Michael Constantine (gebore 22 Mei 1927) is 'n Amerikaanse akteur. Hy is bekend vir sy rolle in die rolprente Thinner (1996), My Big Fat Greek Wedding (2002), en My Big Fat Greek Wedding 2 (2016), en in die televisiereeks Room 222 (1969).
Wurmbea elatior
Wurmbea elatior is 'n meerjarige, blomdraende plant en geofiet wat deel is van die Colchicaceae familie. Dit plant is inheems aan KwaZulu-Natal, die Oos-Kaap, die Vrystaat en Lesotho.
Pseudosuberites digitatus
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1905 deur Thiele.
Louisa Moritz
Louisa Moritz (25 September 1946 – 30 Januarie 2019) was 'n Amerikaanse aktrise. Sy was bekend vir haar rolle in die rolprente Death Race 2000 (1975), One Flew Over the Cuckoo's Nest (1975), Up in Smoke (1978), en The Last American Virgin (1982).
Pseudosuberites hyalinus
Pseudosuberites hyalinus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Lithops
Lithops (beeskloutjies) is 'n genus van vetplante in die Aizoaceae familie.
Spesies
Daar is 38 spesies volgens Plants of the World Online:
Jabu Mabuza
Jabu Mabuza (1958 - 16 Junie 2021) was 'n Suid-Afrikaanse sakeman en belegger. Hy was voorsitter van die Eskom-raad.
Hy word in Januarie 2018 as die voorsitter van Eskom aangewys.
Vroeë lewe en opvoeding
Jabulane Mabuza is op 4 Februarie 1958 in die dorpie Waterval-Boven in Suid-Afrika gebore. Sy gesin is later in Witrivier op trustgrond hervestig, en Mabuza het alternatiewelik by sy twee oumas en later by 'n tante in Daveyton gewoon. Terwyl hy op hoërskool was, is Mabuza geskors omdat hy deelgeneem het aan die studentebetogings in 1976 in Soweto. Hy matrikuleer in Durban en studeer van 1981 tot 1982 aan die Universiteit van Limpopo.
Loopbaan
In 1980 word hy 'n klerk by die destydse Departement van Bantoesake. Hy het in Daveyton taxi's vir sakgeld bestuur en later 'n taxi-eienaar geword. In die laat tagtigerjare help hy met die stigting van die Foundation for African Business and Consumer Services, en word die uitvoerende hoof van die organisasie in 1990.
Mabuza was die uitvoerende hoof van Tsogo Sun Holding.
Op 20 Januarie 2018 het president Cyril Ramaphosa Mabuza as die nuwe voorsitter van Eskom aangestel, 'n staatsonderneming vir kragvoorsiening.
Wurmbea glassii
Wurmbea glassii is 'n meerjarige, blomdraende plant en geofiet wat deel is van die Colchicaceae familie. Die plant is endemies aan die Oos- en die Wes-Kaap.
Ruth Landshoff
Ruth Landshoff (7 Januarie 1904 – 19 Januarie 1966) was 'n Duitse aktrise. Sy was bekend vir haar rol in die rolprent Nosferatu (1922).
Karl E. Meyer
Karl E. Meyer (gebore in 1937) is 'n Amerikaans-gebaseerde joernalis. Hy is die derde generasie van sy familie om die beroep te beoefen. Sy oupa, George Meyer, was die redakteur van die leidende Duitstalige koerant in Milwaukee, te wete die Germania; sy vader, Ernest L. Meyer, was 'n rubriekskrywer vir The Capital Times in Madison, Wisconsin en daarna die New York Post.
Loopbaan
Nadat hy in 1956 gegradueer het, het sy loopbaan in buitelandse sake by die The Washington Post (WP) begin. Hy het ook 'n weeklikse rubriek vanuit Amerika vir die New Statesman geskryf. Meyer het 'n Oorsese Persklub toekenning gewen vir sy dekking van Latyns-Amerika, en gedurende die Kubaanse Rewolusie het hy 'n onderhoud met Fidel Castro in die Sierra Maestra gevoer. Van 1965 tot 1970 was hy die WP se Londense burohoof waar hy 'n gereelde gas op BBC geword het asook 'n karakter in die humoristiese tydskrif Private Eye. In 1968 het hy die Sowjet inval en Duitse okkupasie van Tsjeggo-Slowakye gedek. Met sy terugkeer in 1970 het hy aan die hoof gestaan van die WP se New York buro.
Meyer was 'n bydraende redakteur van Saturday Review, 'n VSA tydskrif, van 1975 tot 1979 en van Archaeology (tydskrif) van 1999 tot 2005. Hy het in 1979 by The New York Times se redaksionele raad aangesluit, waarin hy tot 1998 gedien het as die senior skrywer betreffende buitelandse sake en 'n gereelde bydraer was tot die "Kunste en Idees" seksie. Hy was 'n lid van die Peabody Toekenningsraad van paneellede vanaf 1977 tot 1983. Na sy aftrede by die NYT het Meyer redakteur van die Wereld Beleidsjoernaal, wat kwartaaliks deur die Wereld Beleidsinstituut gepubliseer word, geword. Hy sou die posisie hou tot 2008, toe hy redakteur emeritus geword het.
Meyer was 'n besoekende professor by Yale-universiteit, Tufts-universiteit se The Fletcher School of Law and Diplomacy, Bard College, en die McGraw Professor van Skrywende Kuns by Princeton. Hy is 'n genoot van Green College, Universiteit van Oxford, die Wissenschaftskolleg zu Berlin, en Davenport College, Yale. Hy het gedien as 'n beoordelaar vir die Peabodys, die Pulitzerprys, en die Arnold Toynbee Geskiedenis-prys. Hy is ook 'n lid van die Raad op Buitelandse Verhoudinge en van die Century Association.
Persoonlike lewe
Meyer is getroud met Shareen Blair Brysac, saam met wie hy vier boeke geskryf het. Hy het twee seuns en 'n dogter.
Yair Lapid
Yair Lapid, (Hebreeus: יאיר לפיד, gebore op 5 November 1963 in Tel Aviv) is 'n Israelse politikus. Hy is die leier van die Yesh Atid-party.
Sedert 5 Februarie 2013 is hy 'n lid van die Knesset. Vanaf Maart 2013 tot Desember 2014 was hy die minister van Finansies, en vanaf 13 Junie 2021 die minister van Buitelandse Sake en die beoogde eerste minister in die Bennett-Lapid-kabinet. In hierdie regering het hy op 1 Julie 2022 Naftali Bennett as eerste minister afgelos, en op 29 Desember 2022 is hy deur Benjamin Netanyahu opgevolg.
Hy behoort tot die Hervormde Judaïsme en woon in Tel Aviv. Lapid is vir die tweede keer getroud en het drie kinders. Sy vader was die joernalis en politikus Tommy Lapid (in 2008 oorlede), sy moeder die skrywer Shulamit Lapid.
United Artists
United Artists Corporation (UA), tans bekend as United Artists Digital Studios, is 'n Amerikaanse digitale produksiemaatskappy. Gestig in 1919 deur D. W. Griffith, Charlie Chaplin, Mary Pickford, en Douglas Fairbanks, die ateljee was daarop gemik om akteurs toe te laat om hul eie belange te beheer, eerder as om van kommersiële ateljees afhanklik te wees. UA is oor die daaropvolgende eeu herhaaldelik gekoop, verkoop en herstruktureer. Metro-Goldwyn-Mayer het die ateljee in 1981 verkry vir 'n berig van $350 miljoen ($1 miljard vandag).
Op 22 September 2014, het MGM 'n beherende belang in vermaaklikheidsmaatskappye One Three Media en Lightworkers Media verkry, toe het hulle die twee saamgesmelt om United Artists se televisieproduksie-eenheid as United Artists Media Group (UAMG) te laat herleef. Op 14 Desember van die volgende jaar het MGM UAMG geheel verkry en dit in MGM Television opgevou.
United Artists is weer in 2018 herleef as United Artists Digital Studios. Mirror, die gesamentlike verspreidingsonderneming tussen MGM en Annapurna Pictures, is later hernoem as United Artists Releasing vroeg in Februarie 2019, ter ere van sy 100ste bestaansjaar.
Janez Janša
Ivan Janša ( Slowenië: [ˈíːʋan ˈjàːnʃa]; gebore op 17 September 1958), gedoop en veral bekend as Janez Janša, is 'n Sloveense politikus wat van 2004 tot 2008, van 2012 tot 2013, premier van Slowenië was en vanaf Maart 2020 die huidige premier.
Mark Consuelos
Mark Consuelos (gebore 30 Maart 1971) is 'n Amerikaanse akteur, vervaardiger, en skrywer. Hy is bekend vir sy rolle in die rolprente My Super Ex-Girlfriend (2006) en Cop Out (2010), en in die televisiereekse All My Children (1970) en Riverdale (2016).
Shareen Blair Brysac
Shareen Blair Brysac is 'n skrywer van nie-fiksie boeke en 'n voormalige danser, televisieproduseerder en televisieskrywer.
Pseudosuberites incrustans
Pseudosuberites incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Shareen Blair Brysac
Biografie
Brysac was in Denver, Colorado gebore en het gegradueer van Barnard College, Columbia-universiteit. Terwyl sy by Barnard was, het sy die Juilliard Skool bygewoon en gedans as 'n lid van die Jose Limon en Merce Cunningham Geselskappe. Na haar graduasie het sy ook saam met die Paul Taylor Dansgeselskap in Europa verskyn en saam met die New York Stadsopera balletgeselskap opgetree.
In 1974 het sy vir CBS News netwerk as 'n produseerder/regisseur van dokumentêre programme begin werk. Haar dokumentêre programme, 1968, American Dream, American Nightmare, The Cowboy, the Craftsman, and the Ballerina, en Juilliard and Beyond: A Life in Music, Once in Lifetime het vyf Emmy-toekennings, 'n DuPont Citation, 'n George Foster Peabody-toekenning, 'n Skrywersgilde-toekenning, medaljes van die New York Filmfees en Chicago filmfees en 'n spesiale uitnodiging tot die Edinburgh-filmfees gewen.
Pseudosuberites incrustans
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1898 deur Thiele.
Shareen Blair Brysac
Biografie
Van 1985 tot 1987 was sy aanvanklik 'n Programbestuurder vir CUNY TV, die kabel-televisie stasie vir die Stadsuniversiteit van New York, gevolglik was sy 'n lid van die Mediafakulteit van die Borough of Manhattan Community College. In 1989 het sy die Kampus Programmeringsdiens gestig en bestuur wat ontwerp was om buitelandse programme na universitere televisiestasies te bring, en waarvoor sy 'n Rockefeller Toegif gegee is.
Brysac was 'n lid van die Amerikaanse Gilde van Musikale Kunstenaars, die Regisseurs-gilde van Amerika, die Skrywers-gilde, die Onderwysers-vakbond, en Women in Film. Sy is tans 'n lid van die Outeurs-gilde.
Skryfwerk
In 1999 was sy saam met haar man, Karl E. Meyer, die mede-redakteur van Tournament of Shadows: the Great Game and the Race for Empire in Central Asia. Dit was gekies as 'n Noemenswaardige Boek van die Jaar deur die The New York Times en was 'n finalis vir die Lionel Belber-prys vir "die wêreld se beste nie-fiksie boek in Engels wat poog om openbare debat te verdiep betreffende wesenlike globale kwessies." Dit was in 2006 deur Basic Books her-publiseer, en voorsien van 'n nuwe inleiding
Haar biografie, Resisting Hitler: Mildred Harnack and the Red Orchestra was 'n finalis vir die Los Angeles Times Biografie Boek van die Jaar en die Duitse weergawe van die boek wat uitgegee is deur Scherz Verlag was gekies as een van die beste boeke van die jaar deur Duitse resensente.
Kingmakers: the Invention of the Modern Middle East het in 2008 verskyn. Dit is saam met haar man geskryf, en is deur The Washington Post gekies as een van die beste boeke van die jaar. Uittreksels daarvan het in Harper's Magazine en die Wêreld Beleidsjoernaal verskyn. Haar uitgebreide hoofstuk oor Gertrude Bell was gekies om in Ultimate Adventures with Britannia te verskyn.
Meyer en Brysac se boek getiteld Pax Ethnica: Where and Why Diversity Succeeds het ondersteuning van die Gould-, Carnegie-, en Pulitzer stigtingsontvang. Dit was 'n finalis vir die Dayton Vredesprys.
The China Collectors: America's Century-Long Hunt for Asian Art Treasures (2014) is as een van die Washington Post se Beste Boeke van die Jaar verkies.
Brysac was ook 'n bydraende redakteur tot Archaeology (tydskrif) en 'n gereelde bydraer tot Military History Quarterly. Haar artikels het ook verskyn in die The New York Times, The Herald Tribune, The Washington Post, die Wêreld Beleidsjoernaal en The Nation.
Sy was in 2012 'n Senior Assosiaat Lid van St. Antony's College, Oxford.
Brunsvigia radula
Brunsvigia radula is 'n geofiet wat tot die Amaryllidaceae familie hoort. Die spesie is endemies in die Wes-Kaap en kom op die Knersvlakte voor waar dit deel van die vygieveld is. Dit het 'n klein voorkomsgebied van 64 km² en daar is vyf subpopulasies. Die plant word bedreig deur prospektering, mynbou aktiwiteite en versameling deur hortoliste.
Lithops werneri
Lithops werneri is 'n vetplant wat deel is van die Aizoaceae familie.
Verspreiding en habitat
Die plant is endemies aan Namibië. Sy natuurlike habitat is rotsagtige gebiede.
Status
Verskeie onlangse besoekers oor 'n tydperk van jare aan die enigste bekende habitat van Lithops werneri rapporteer dat geen plante gevind kon word nie en dit kan moontlik uitgesterf wees.
Karen Morley
Karen Morley (12 Desember 1909 – 8 Maart 2003) was 'n Amerikaanse aktrise. Sy was bekend vir haar rolle in die rolprente The Mask of Fu Manchu (1932), Scarface (1932), Dinner at Eight (1933), en Our Daily Bread (1934).
Pleonasme
Pleonasme of woordoortolligheid is 'n stylfiguur waar meer woorde gebruik word as wat nodig is om 'n gedagte uit te druk. Die term is van die Griekse woord πλεονασμóς, d.w.s. pleonasmós afgelei, wat 'oorvloed' beteken. Die sin: "Hy het dood verdrink", bevat byvoorbeeld die oorbodige woord "dood". Dit is nie te verwar met 'n toutologie wat uit twee sinonieme woorde bestaan nie.
Let Wel: Sommige pleonasmes se gebruik het wel in die volksmond aanvaarbaar geword, soos byvoorbeeld "Ek het dit met my eie oë gesien" en "uitstel tot later".
2018 Japannese Grand Prix
Die 2018 Formule Een Japannese Grand Prix is op 7 Oktober 2018 op die Suzuka Internasionale Renbaan in Japan gehou. Dit was die sewentiende wedren van die kampioenskapseisoen gewees.
Kyriakos Mitsotakis
Kyriakos Mitsotakis (Grieks: Κυριάκος Μητσοτάκης; gebore op 4 Maart 1968) is 'n Griekse politikus wat sedert 8 Julie 2019 as premier van Griekeland dien.
2018 Japannese Grand Prix
Kwalifisering
Lewis Hamilton in 'n Mercedes behaal sy tagtigste voorste wegspringplek van sy loopbaan, met sy spanmaat Valtteri Bottas wat tweede kwalifiseer. Red Bull-jaer Max Verstappen is in die derde plek terwyl die Ferrari-jaer Kimi Raikkonen vierde en sy spanmaat Sebastian Vettel slegs negende kan kwalifiseer, a.g.v. 'n verkeerde bandkeuse.
Haasrenjaer Romain Grosjean begin vyfde. Albei bestuurders van Toro Rosso, Brendon Hartley en Pierre Gasly vaar beter as gewoonlik met 'n sesde en sewende plek. Force India-bestuurder Esteban Ocon kwalifiseer agtste, maar ontvang 'n roosterstraf as gevolg van spoed tydens 'n rooivlag-situasie in die derde vrye oefensessie en spring eers elfde weg. Dit stoot Ferrari-bestuurder Sebastian Vettel op na agtste, die ander Force India-bestuurder Sergio Peres na negende plek en Charles Leclerc sluit die top 10 af vir Sauber.
Lithops ruschiorum
Lithops ruschiorum is 'n vetplant wat deel is van die Aizoaceae familie.
Ethiopies-Ortodokse Tewahedo-kerk
Die Ethiopies-Ortodokse Tewahedo-kerk (Amharies: የኢትዮጵያ ኦርቶዶክስ ተዋሕዶ ቤተ ክርስቲያን, Yäityop'ya ortodoks täwahedo bétäkrestyan) is die grootste van die oostelike tak van die Oriëntaal-Ortodokse Christelike kerke. Dit is een van die min voorkoloniale kerke in Afrika suid van die Sahara; dit dateer van die 4de eeu en het tans ’n lidmaatskap van sowat 36 miljoen, van wie die meeste in Ethiopië woon. Dit is ’n stigterslid van die Wêreldraad van Kerke.
Die kerk het in 1959 outokefaal geword.
Die Ethiopies-Ortodokse Tewahedo-kerk was van die eerste helfte van die 4de eeu administratief deel van die Kopties-Ortodokse Kerk van Alexandrië tot in 1959, toe dit outokefaal geword het, met sy eie patriarg. Dit is een van die oudste Christelike kerke, en Ethiopië is slegs die tweede land (naas Armenië) wat die Christelike geloof as staatsgodsdiens gekies het (in 333 n.C.).
Tewahedo (Ge'ez: ተዋሕዶ) is ’n Ge'ez-woord wat "as een verenig" beteken. Die woord verwys na die Oriëntaal-Ortodokse geloof in miafisitisme, dus "een perfekte, verenigde natuur van Christus" in teenstelling met die geloof in "twee nature van Christus" van die Rooms-Katolieke Kerk, Oosters-Ortodokse Kerk en protestantse kerke.
Dié kerk en die ander Oriëntaal-Ortodokse kerke het juis ná die Konsilie van Chalcedon in 451, waarop besluit is dat Christus twee nature het, afgestig van die destydse Katolieke Kerk van die Romeinse Ryk.
Ortodokse Tewahedo
Die Oriëntaal-Ortodokse kerk in Ethiopië was tradisioneel bekend as Ortodokse Tewahedo. Ná Eritrea se onafhanklikwording in 1993 het die Eritrees-Ortodokse Tewahedo-kerk outokefaal geword en amptelik afgestig van die kerk wat sedertdien as die Ethiopies-Ortodokse Tewahedo-kerk bekend staan.
Christa Lang
Christa Lang (gebore 23 Desember 1943) is 'n Duitse aktrise, skryfster, en vervaardiger. Sy is bekend vir haar rolle in die rolprente White Dog (1982), Street of No Return (1989), en Kleptomania (1995), en in die televisiereeks Chillers (1990).
Pseudosuberites kunisakiensis
Pseudosuberites kunisakiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Pypleiding
Die term pypleidings word gebruik vir sowel die pypnetwerke vir langafstandvervoer as die vervoer van stowwe in byvoorbeeld 'n fabriek. Die oliemaatskappye en chemiese nywerhede bestee groot bedrae geld aan die aanlê en die instandhouding van pypleidings. Veral as gevolg van byvoorbeeld die stygende brandstofpryse word pypleidings al hoe meer ŉ alternatief vir vervoer per skip, vragmotor of trein. Pypleidingvervoer bied veral die voordeel dat vervoer ononderbroke kan plaasvind en dat opgaarplekke onnodig is aangesien die vloei van stowwe volgens aanvraag beheer kan word.
William Converse-Roberts
William Converse-Roberts is 'n Amerikaanse akteur en regisseur. Hy is bekend vir sy rolle in die rolprente Kiss the Girls (1997), Drive Me Crazy (1999), en Bandits (2001), en in die televisiereeks The Days and Nights of Molly Dodd (1987).
Pypleiding
Ontwikkeling
Pypleidings word al duisende jare vir die vervoer van water gebruik, maar die waarin stowwe onder druk vervoer word, dateer uit die tweede helfte van die 19e eeu. Nadat in 1859 met die ontginning van olie in die VSA begin is, is die eerste oliepypleiding in die staat Pennsilvanië aangelê. Die deursnee van die pyp was ongeveer 5 cm. In 1897 het Rusland die voorbeeld gevolg en die sogenaamde Bakoe Batoemi-pypleiding gelê. Die eerste groot pypleiding is in die Midde-Ooste gelê, naamlik die Trans-Arabiese pypleiding, wat in 1932 in gebruik geneem is.
Die pypleiding is ongeveer 720 km lank, en petroleumprodukte, waaronder olie, word teen 'n druk van 8000 kPa en in 'n tempo van ongeveer 500 000 liter per uur gepomp (1 kPa = 1 000 Pa en 1 Pa = 1 N/m2). Van Johannesburg af vertak die pypleiding na plekke soos Alrode, Benoni, Isando, Pretoria en Klerksdorp via Potchefstroom. Daar is ook 'n pypleiding tussen Durban en Richardsbaai. Pypleidings word egter ook vir die grootskaalse pomp van water gebruik. By die Tugela-Vaal-waterprojek word enorme hoeveelhede water byvoorbeeld tussen die Tugela- en die Vaalrivier gepomp.
Die pype wat hier gebruik word, het 'n deursnee van meer as 3 m en daar word ongeveer 2 000 000 liter water per uur verplaas. By die Oranjerivierprojek word ook 'n pypleidingstelsel gebruik.
Vervaardiging en onderhoud
Afhangende van die stowwe wat vervoer word, word die pype van ŉ pypleiding uit onder meer gietyster, staal, koper, geelkoper, aluminium, lood, sink, keramiek, beton en kunsstowwe vervaardig. Olie- en gaspype word uit staal vervaardig, en die pype is gewoonlik naatloos.
Bykomende beskerming word verkry deur die pyp te verf of deur dit met kunsstowwe (epoksies) te bedek. Die pype kan ook deur middel van katodiese behandeling teen korrosie gevrywaar word. Hierby word elke seksie van 'n pypleiding wat gelê word, aangesluit op die negatiewe pool van 'n gelykspanningsbron (byvoorbeeld ŉ battery). Die positiewe pool van die bron word dan aangesluit op ŉ plaat (in die omliggende grond of water). Dit bring mee dat die plaat die korrosiewe negatiewe ione so as CI- (chloorione) aantrek terwyl die pype dit juis afstoot.
Die korrosie van die staal word dan vertraag tot ongeveer 1 mm per 100 jaar. Ondersese pypleidings word ook beskerm deur middel van 'n laag gewapende beton, veral teen ankers en ander voorwerpe wat in die see gewerp word. Die lê van pypleidings is 'n hoogs gespesialiseerde vakgebied. Veral die aanmekaarsweis van pypseksies vereis groot vakbekwaamheid, te meer omdat dit onder moeilike omstandighede geskied. Pype met 'n groot deursnee word gelas deur dit te sweis, terwyl dunner pype met behulp van flenskoppelings geheg word.
Na 'n sekere bedryfstydperk neig sekere stowwe om aan die binnekant van die pyp aan te pak. Die aanpaksels word met behulp van ŉ pypskraper ("go-devil") verwyder wat stadig deur die pypleiding gepers word. By die lê van pypleidings moet ook rekening gehou word met die inkrimping en uitsetting van die pype as gevolg van temperatuurskommelings. Die pype word byvoorbeeld dikwels op rollers, growwe sand of dwarslêers gelê om 'n mate van bewegingsvryheid toe te laat.
Vervoerde stowwe
Van die stowwe wat per pypleiding vervoer word, is onder andere ru-olie, geraffineerde olie, diesel, petrol, paraffien, nafta, verskillende soorte gasse en selfs vaste stowwe. Ru-olie het 'n hoë viskositeit (taaiheid) en stroom daarom nie maklik nie. In die kouer lande (Alaska) word die olie dus verhit om gepomp te word en die pype dan ook geïsoleer om te voorkom dat die olie gou afkoel. Ander vloeistowwe en gasse lewer nie veel probleme nie, behalwe dat die vlugtige stowwe makliker lek as ander of die pyp kan aantas (verweer).
Vaste stowwe soos steenkool en sand kan ook per pypleiding vervoer word deur dit met water te vermeng. Daar word selfs geëksperimenteer met kapsules (buisvormige houers) waarin afval vervoer kan word. Wanneer daar van die een stof na 'n ander in die pypleiding oorgeskakel word, word 'n buffer tussen die stowwe geplaas. Dit bestaan dikwels uit plastiekballe of 'n hoeveelheid vloeistof wat die bufferstof genoem word.
Lithops bella
Lithops bella is 'n vetplant wat deel is van die Aizoaceae familie. Die plant is endemies aan Namibië.
Lithops pseudotruncatella
Lithops pseudotruncatella is 'n vetplant wat deel is van die Aizoaceae familie. Die plant is endemies aan Namibië.
Gilda Langer
Gilda Langer (16 Mei 1896 – 31 Januarie 1920) was 'n Duitse aktrise. Sy was bekend vir haar rolle in die rolprente Das Rätsel von Bangalor (1918), Struggling Souls (1918), Halbblut (1919), en Der Herr der Liebe (1919).
Gamma Microscopii
Eienskappe
Die ster se sterreklassifikasie is G6 III, wat beteken dit is ’n G-tipe reusester. Dit verbrand helium in sy kern en is deel van die rooiklonttak, hoewel sy metaalinhoud (die elemente swaarder as waterstof en helium) laag is vir ’n lid van dié groep sterre. Sy effektiewe temperatuur is 5 050 K, wat dit die tipiese geel kleur van ’n G-tipe ster gee.
Dit is al ’n moontlike lid van die Ursa Major-groep sterre genoem wat ’n oorsprong en beweging deur die ruimte deel. Die ster was omtrent 3,8 miljoen jaar gelede sowat 6 ligjare van die Son af. Dit sou toe ’n skynbare magnitude van -3 gehad het en helderder gewees het as wat Sirius nou is. Sowat 3,9 miljoen jaar gelede het dit waarskynlik binne 1,14 tot 3,45 ligjare van die Son verbybeweeg – moontlik naby en groot genoeg om die Oortwolk te versteur.
Gamma Microscopii het ’n visuele dubbelstermetgesel, CCDM J21013-3215B, teen ’n hoekskeiding van 26 boogsekondes. Dié ster het ’n skynbare magnitude van sowat 13,7.
Naam
Johann Bayer het nie self die Bayer-naam γ Microscopii aan die ster gegee nie – dit het die Flamsteed-naam 1 Piscis Austrini gehad voordat Nicolas-Louis de Lacaille die sterrebeeld Mikroskoop in 1756 geskep het.
Priscilla Morrill
Priscilla Morrill (4 Junie 1927 – 9 November 1994) was 'n Amerikaanse aktrise. Sy was bekend vir haar rolle in die televisiereekse Mary Tyler Moore (1970), Mork & Mindy (1978), Bret Maverick (1981), en MacGyver (1985).
Klaus Tennstedt
Klaus Tennstedt (Duits :ˈtɛnʃtɛt|lang}}; * 6 Junie 1926 – † 11 Januarie 1998) was 'n Duitse dirigent van Merseburg. Hy het saamgewerk met die Sweedse Radio-simfonieorkes, die NDR Simfonieorkes en saam met van die wêreld se beste musiekgroepe soos die Berliner Philharmoniker, en mees noemenswaardig die Londen Filharmoniese Orkes, met wie hy naby geassosieer was en sommige van sy mees gevierde opnames onder die EMI plaatetiket gemaak het, insluitende 'n siklus van Mahler se tien simfonieë.
Filipe Nyusi
Filipe Jacinto Nyusi ( Portugese uitspraak: [fiˈlipɨ ʒɐˈsĩtu ˈɲusi], gebore 9 Februarie 1959), ook gespel Nyussi, is 'n Mosambiekse politikus wat sedert 2015 as die vierde president van Mosambiek dien. Hy was voorheen van 2008 tot 2014 Minister van Verdediging. Nyusi was die kandidaat van die regerende party, Frelimo, in die 2014 presidentsverkiesing.
Klaus Tennstedt
Hy is bekend vir sy interpretasies van werke uit die Oostenryks-Duitse repertoire, en veral sy simpatieke benaderings tot Mahler. Tennstedt word wyd erken as 'n gerekende dirigent en as een van die invloedrykste en grootste van die laat-20ste eeu.
Lewe en loopbaan
Tennstedt het viool en klavier by die Leipzig Konservatoria bestudeer. Hy het gedurende die Nazi-era diensplig vermy deur aan te sluit by 'n Barokmusiekorkes. Hy het in 1948 konsertmeester van die Halle Munisipale Teaterorkes geword, maar 'n vingerbesering het sy loopbaan as violis beëindig, en hy het as stemafrigter by dieselfde teater voortgegaan. Tennstedt het toe sy talente toegespits op dirigeer. In 1958 het hy musikale direkteur van die Dresden Opera, en in 1962 musikale direkteur van die Schwerin Staatsopera en Teater geword.
In 1971 het hy uit Oos-Duitsland geëmigreer en in Swede asiel verkry. Hy het in Gotenburg by die Göteborg Teater gedirigeer, sowel as in Stockholm met die Sweedse Radio-simfonieorkes. In 1972 het hy Algemene Musikale Direkteur van die Kiel Opera in Noord-Duitsland geword. Hy was vanaf 1979 tot 1981 hoofdirigent van die Noord-Duitse Radio-simfonieorkes (NDR Simfonie) in Hamburg, en gedurende dieselfde tydperk (1979–82) was Tennstedt hoofgasdirigent van die Minnesota Simfonieorkes in Minneapolis.
In 1974 het Tennstedt sy Noord-Amerikaanse buiging met die Toronto Simfonieorkes gemaak. Sy eerste Amerikaanse verskyning het kort hierop gevolg by die Boston Simfonieorkes (BSO) op 13 Desember 1974, waartydens slegs Brahms se musiek gefigureer het. Die volgende week het sy BSO opvoering van Bruckner se Simfonie No. 8 lofwaardige resensies ontvang. In Norman Lebrecht se The Maestro Myth, is die verhaal vertel dat toe die bestuur van die Boston Orkes Tennstedt vra welke werk hy wou dirigeer, hy geantwoord het: "Jy bedoel ek kan kies?" Sy verskynings is so hoog aangeskryf dat Tennstedt as 'n resultaat daarvan uitgenooi is om as gasdirigent op te tree tydens die Tanglewood Musiekfees en Blossom Music Festival in 1975.
Sy enigste Amerikaanse operablootstelling was 'n reeks van sewe uitvoerings van Beethoven se Fidelio by die Metropolitan Opera, die laaste uitvoering van 7 Januarie 1984 wat uitgesend is.
Tennstedt het toe opgetree as gasdirigent van die Philadelphia Simfonieorkes, die Chicago Simfonieorkes, die Cincinnati Simfonieorkes, die Cleveland Simfonieorkes, die Detroit Simfonieorkes, die Los Angeles Filharmoniese Orkes en die New York Filharmoniese Orkes. In Europa het hy as gasdirigent opgetree van die Beierse Radio-simfonieorkes van München, die Berlynse Filharmoniese Orkes en die SDR Simfonieorkes (nou bekend as die Stuttgart Radio-simfonieorkes).
Hy het sy Londense buiging in 1976 saam met die Londen Simfonieorkes (LSO) gemaak. Hy het in 1977 sy eerste uitvoering saam met die Londen Filharmoniese Orkes (LPO) gelewer, wat in 1980 gelei het tot sy aanstelling as die simfonieorkes se hoofgasdirigent, en uiteindelik in 1983 as hoofdirigent. Tennstedt het in 1987 as gevolg van swak gesondheid sy pos bedank, maar is later as die simfonieorkes se dirigent-laureaat benoem. Sy laaste gasverskyning in die VSA was in 1992 met die New York Filharmoniese Orkes, maar op advies van sy geneesheers het hy in Oktober 1994 geheel en al afgetree. Die laaste keer wat hy gedirigeer het was in Junie 1994, tydens 'n repetisie van 'n studente-orkes by Oxford Universiteit waartydens hy 'n paar dae later 'n eredoktoraat ontvang het.
In 1978 het Tennstedt die eerste Duitse dirigent van sy generasie geword om die Israel Filharmoniese Orkes te dirigeer, welke tot op daardie stadium Duitse dirigente geboikot het as gevolg van hul bande met die regering van die Nasionaal-Sosialistiese Duitse Arbeidersparty.
Sy opnames sluit 'n volledige siklus van die simfonieë van Gustav Mahler in, en verskeie van Tennstedt se konsertopvoerings is op CD heruitgereik.
Pseudosuberites lobulatus
Pseudosuberites lobulatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1961 deur Lévi.
Pseudosuberites mollis
Pseudosuberites mollis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1925 deur Topsent.
Wurmbea kraussii
Wurmbea kraussii is 'n meerjarige, blomdraende plant en geofiet wat deel is van die Colchicaceae familie. Dit plant is inheems aan KwaZulu-Natal, die Oos-Kaap, Mpumalanga en die Vrystaat asook Eswatini en Lesotho.
Denise Sheer
Denise Sheer is in November 2006 aangestel as Professor in Menslikegenetika aan die Instituut vir Sel- en Molekulêre Wetenskap van Queen Mary, Universiteit van Londen. Haar kundigheid sluit in sel- en molekulêre biologie; kankergenetika en epigenetika; en molekulêre patologie van pediatriese breingewasse.
Opvoeding en Loopbaan
Sheer het in 1973 'n BS(Hons)-graad in Embriologie en Dierkunde aan die Universiteit van die Witwatersrand, Johannesburg behaal, waarna sy die diagnostiese sitogenetikalaboratorium aan die Suid-Afrikaanse Instituut vir Mediesenavorsing vir twee jaar bestuur het.